CELEX: 32021R2092
Language: hu
Date: 2021-11-29 00:00:00
Title: A Bizottság (EU) 2021/2092 végrehajtási rendelete (2021. november 29.) a kálium-diformiát hízósertések és elválasztott malacok takarmány-adalékanyagaként történő engedélyezéséről (EGT-vonatkozású szöveg)

2021.11.30.   
               
               
                  HU
               
               
                  Az Európai Unió Hivatalos Lapja
               
               
                  L 427/166
               
            
         A BIZOTTSÁG (EU) 2021/2092 VÉGREHAJTÁSI RENDELETE
         (2021. november 29.)
         a kálium-diformiát hízósertések és elválasztott malacok takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     A Bizottsághoz az 1831/2003/EK rendelet 7. cikkének megfelelően kérelmet nyújtottak be a kálium-diformiát engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (3)
                  
                  
                     A kérelem a „technológiai adalékanyagok” kategóriába sorolandó kálium-diformiát hízósertések és elválasztott malacok takarmány-adalékanyagaként történő engedélyezésére vonatkozik.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2021. május 5-i véleményében (2) megállapította, hogy a kálium-diformiát a javasolt felhasználási feltételek mellett nincs káros hatással sem az állatok egészségre, sem a fogyasztók biztonságára, sem pedig a környezetre. Arra a következtetésre jutott továbbá, hogy noha az anyag légzőrendszerre és bőrre gyakorolt hatása nem aggályos, ugyanakkor szemirritálónak tekintendő. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság ezenfelül arra a következtetésre jutott, hogy az anyag hatékony lehet takarmányokban alkalmazott technológiai adalékanyagként. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerekről szóló jelentést.
                  
               
                     (5)
                  
                  
                     A kálium-diformiát értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, a „technológiai adalékanyagok” adalékanyag-kategóriába és a „savasságot szabályozó anyagok” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  EFSA Journal 2021;19(5):6617.
      
      
         
            MELLÉKLET
            
                        Az adalékanyag azonosító száma
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg/kg 12 %-os nedvességtartalmú teljes értékű takarmányban
                     
                  
                        
                           Kategória: technológiai adalékanyagok.
                        
                        
                           Funkcionális csoport: savasságot szabályozó anyagok.
                        
                     
                  
                        1j001
                     
                     
                        Kálium-diformiát
                     
                     
                        
                           Az adalékanyag összetétele:
                        
                        Kálium-diformiát ≥ 98 %
                     
                     
                        Hízósertések
                        Elválasztott malacok
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket.
                                 
                              
                                    2.
                                 
                                 
                                    A kálium-diformiát maximális tartalma a 12 %-os nedvességtartalmú teljes értékű takarmányban 6 000  mg/kg, akár önmagában savasságszabályozóként, akár más kálium-diformiát-forrásokkal kombinálva használva.
                                 
                              
                                    3.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között szemvédővel kell használni.
                                 
                              
                     
                        2031.12.20.
                     
                  
                        
                           A hatóanyag jellemzése:
                        
                        Kálium-diformiát
                        CAS-szám: 20642-05-1
                        EINECS-szám: 243-934-6
                        C2H3O4K
                     
                  
                        
                           Analitikai módszer
                            (1):
                        A takarmány-adalékanyagban, az előkeverékekben és a takarmányban található kálium-diformiát (összes hangyasav) meghatározására:
                        
                                    —
                                 
                                 
                                    ionkromatográfia vezetőképesség-detektálással (IC-CD) – EN 17294.
                                 
                              A takarmány-adalékanyagban található kálium meghatározására:
                        
                                    —
                                 
                                 
                                    atomabszorpciós spektrometria (AAS) – EN ISO 6869; vagy
                                 
                              
                                    —
                                 
                                 
                                    induktív csatolású plazma atomemissziós spektrometria (ICP-AES) – EN15510.
                                 
                              
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.